CELEX: 62017CA0235
Language: da
Date: 2019-05-21 00:00:00
Title: Sag C-235/17: Domstolens dom (Store Afdeling) af 21. maj 2019 — Europa-Kommissionen mod Ungarn (Traktatbrud — artikel 63 TEUF — frie kapitalbevægelser — artikel 17 i Den Europæiske Unions charter om grundlæggende rettigheder — ejendomsret — national lovgivning, der ex lege og uden erstatning ophæver brugsrettigheder over landbrugs- og skovbrugsarealer, erhvervet tidligere af juridiske personer eller af fysiske personer, der ikke kan godtgøre et nært slægtskabsforhold med ejeren)

29.7.2019   
            
            
               DA
            
            
               Den Europæiske Unions Tidende
            
            
               C 255/3
            
         
      Domstolens dom (Store Afdeling) af 21. maj 2019 — Europa-Kommissionen mod Ungarn
      (Sag C-235/17) (1)
      
      (Traktatbrud - artikel 63 TEUF - frie kapitalbevægelser - artikel 17 i Den Europæiske Unions charter om grundlæggende rettigheder - ejendomsret - national lovgivning, der ex lege og uden erstatning ophæver brugsrettigheder over landbrugs- og skovbrugsarealer, erhvervet tidligere af juridiske personer eller af fysiske personer, der ikke kan godtgøre et nært slægtskabsforhold med ejeren)
      (2019/C 255/03)
      Processprog: ungarsk
      
         Parter
      
      
         Sagsøger: Europa-Kommissionen (ved L. Malferrari og L. Havas, som befuldmægtigede)
      
         Sagsøgt: Ungarn (ved M.Z. Fehér, som befuldmægtiget)
      
         Konklusion
      
      
                  1)
               
               
                  Ungarn har tilsidesat sine forpligtelser i henhold til artikel 63 TEUF, sammenholdt med artikel 17 i Den Europæiske Unions charter om grundlæggende rettigheder, ved at vedtage § 108, stk. 1, i mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (lov nr. CCXII af 2013 om forskellige bestemmelser og overgangsforanstaltninger vedrørende lov nr. CXXII af 2013 om salg af landbrugs- og skovbrugsarealer) og således ex lege ophæve tidligere stiftede brugsrettigheder over landbrugs- og skovbrugsarealer i Ungarn, som direkte eller indirekte ejes af statsborgere fra andre medlemsstater.
               
            
                  2)
               
               
                  Ungarn betaler sagsomkostningerne.
               
            
         (1)  EUT C 412 af 4.12.2017.